दोनों स्टेट की 59-59 सीटों पर मतदान, कुछ बूथों पर फायरिंग-पथराव
Meghalaya Nagaland Assembly Election 2023 Voting Live Update; Follow Meghalaya Nagaland Vidhan Sabha Chunav Latest News And Headlines On Dainik Bhaskar (दैनिक भास्कर)  मेघालय और नगालैंड में विधानसभा चुनाव के लिए सोमवार यानी आज सुबह 8 बजे से मतदान शुरू हो गया है। मेघालय की 59 और नगालैंड में 60 विधानसभा सीटों के लिए मतदान होना है। चुनाव के नतीजे 2 मार्च को आएंगे।
मेघालय और नगालैंड में विधानसभा चुनाव के लिए सोमवार सुबह 7 बजे से शाम 5 बजे तक वोटिंग हुई। कुछ बूथों पर फायरिंग और पथराव की घटनाएं हुई, बाकी इलाकों में शांतिपूर्ण मतदान हुआ। शाम 5 बजे तक मेघालय में 77.55% और नगालैंड में 85.35% वोट डाले गए। दोनों राज्यों की विधानसभा में 60-60 सीटें हैं लेकिन इनमें से सिर्फ 59-59 सीटों पर मतदान हुआ। इन दोनों राज्यों और त्रिपुरा के नतीजे 2 मार्च को आएंगे। त्रिपुरा में 16 फरवरी को वोट डाले गए थे।
नगालैंड में 60 सीटें हैं, लेकिन एक सीट से कांग्रेस प्रत्याशी के नाम वापस लेने के बाद 59 सीटों पर ही वोटिंग हुई। यहां भाजपा प्रत्याशी को निर्विरोध निर्वाचित घोषित कर दिया गया। वहीं, मेघालय में UDP उम्मीदवार एच. डी. आर. लिंगदोह के निधन के बाद सोहियोंग सीट पर चुनाव टाल दिया गया।
विधानसभा चुनाव और बायपोल से जुड़े अपडेट्स 
सबसे पहले देखिए नगालैंड और मेघालय में मतदान की कुछ तस्वीरें....
अभी दोनों राज्यों में भाजपा गठबंधन की सरकार
इस समय दोनों ही राज्यों में भाजपा की गठबंधन की सरकार है। मेघालय में नेशनल पीपुल्स पार्टी (NPP) ने भाजपा के साथ मिलकर सरकार बनाई है, लेकिन इस बार दोनों पार्टियां अलग-अलग चुनाव लड़ा। वहीं, नगालैंड में नेशनलिस्ट डेमोक्रेटिक प्रोग्रेसिव पार्टी (NDPP) और भाजपा गठबंधन की सरकार है। इस बार भी दोनों पार्टियां ने साथ चुनाव लड़ा।
नगालैंड में 2,315 बूथ, मैदान में 183 कैंडिडेट 
नगालैंड के 16 जिलों की 60 विधानसभा सीटों में से 59 पर सोमवार को मतदान हुआ। 10 फरवरी को अकुलुतो विधानसभा क्षेत्र से कांग्रेस के कैंडिडेट खेकाशे सुमी ने नामांकन वापस ले लिया था, जिसके बाद भाजपा कैंडिडेट कजेतो किनिमी को निर्विरोध निर्वाचित कर दिया गया।
चीफ इलेक्टोरल ऑफिसर वी. शशांक शेखर ने कहा- राज्य में कुल 13 लाख मतदाता हैं। 59 सीटों के 2,315 मतदान केंद्रों पर वोटिंग हुई।183 कैंडिडेट चुनावी मैदान में थे, जिसमें 4 महिला और 19 निर्दलीय कैंडिडेट शामिल हैं।
मेघालय में 3,419 बूथ, मैदान में 375 कैंडिडेट
मेघालय के 12 जिलों की 60 विधानसभा सीटों पर वोटिंग हुई। इसके लिए 3,419 मतदान केंद्र बनाए गए थे। यहां NPP ने 57 सीटों पर चुनाव लड़ा, जबकि कांग्रेस और BJP ने 60-60 सीटों पर अपने उम्मीदवार उतारे। TMC के 56 कैंडिडेट ने भी चुनाव लड़ा। राज्य में कुल 30 लाख मतदाता हैं। मैदान में 375 कैंडिडेट हैं, जिसमे 339 पुरुष, 36 महिलाएं शामिल हैं।
अब दोनों राज्यों की राजनीति आसान भाषा में समझिए... 
मेघालय विधानसभा: सीटें- 60, बहुमत- 31
​​​​​मेघालय में 2018 में हुए विधानसभा चुनाव में किसी भी पार्टी को स्पष्ट बहुमत नहीं मिला था। कांग्रेस को सबसे ज्यादा 21 सीटें मिली थीं। कोनराड संगमा की पार्टी NPP को 19 सीटें मिली थीं। अन्य पार्टियों में UDP को 6, PDF को 4, ‌BJP और HSPDP को दो-दो सीट पर मिली थीं। कोनराड संगमा नहीं चाहते थे कि कांग्रेस सत्ता में आए, इसीलिए उन्होंने भाजपा सहित बाकी दलों के सहयोग से गठबंधन की सरकार बनाई।
राज्य में इस बार ममता बनर्जी की पार्टी TMC भी चुनावी मैदान में है।
नगालैंड विधानसभा: सीटें-60, बहुमत-31
नगालैंड में नेशनल डेमोक्रेटिक प्रोग्रेसिव पार्टी (NDPP) की सरकार है। नेफ्यू रियो CM हैं। NDPP 2017 में अस्तित्व में आई थी। NDPP ने तब 17 और भाजपा ने 12 सीटें जीती थीं। दोनों दलों ने चुनाव से पहले गठबंधन किया था।
नगालैंड में विपक्ष भी सरकार के साथ 
चुनावी नतीजों के कुछ समय बाद ही क्षेत्रीय पार्टी NPF के ज्यादातर विधायकों ने NDPP में चले गए थे। वहीं बाद में NPF के बचे 4 विधायकों ने भी सरकार का समर्थन कर दिया था। ऐसे में राज्य में सभी 60 विधायक सत्तापक्ष के हो गए। कुल मिलकर कहा जाए तो नगालैंड में विपक्ष में कोई नहीं है।
चुनाव से जुड़ी ये खबरें भी पढ़िए ...
1. PM की नगालैंड-मेघालय में 3 चुनावी सभाएं:कहा- देश कह रहा- मोदी तेरा कमल खिलेगा 
प्रधानमंत्री नरेंद्र मोदी ने नगालैंड और मेघालय में तीन चुनावी सभाओं में शामिल हुए। प्रधानमंत्री ने मेघालय के शिलॉन्ग में कहा कि कुछ लोग जिनको देश ने नकार दिया है, जो निराशा के गर्त में डूब चुके हैं, वो आजकल माला जपते हैं और कह रहे हैं कि मोदी तेरी कब्र खुदेगी, लेकिन देश कह रहा है, देश का कोना कोना कह रहा है, मोदी तेरा कमल खिलेगा। पूरी खबर पढ़े...
2. त्रिपुरा में 86.10% मतदान:कांग्रेस-भाजपा ने ट्विटर पर वोटिंग की अपील की तो EC ने नोटिस भेजा
त्रिपुरा में विधानसभा चुनाव के लिए16 फरवरी को वोटिंग हुई। सभी 60 सीटों पर सिंगल फेज में वोट डाले गए। 16 फरवरी को करीब 86.10% मतदान हुआ। चुनाव के नतीजे 2 मार्च को आएंगे। इससे पहले 2018 में त्रिपुरा में 90% मतदान हुआ था और सरकार भाजपा ने बनाई थी। इस बार वोटिंग का आंकड़ा 4% कम है। इस बार राज्य में कुल 3,337 पोलिंग बूथ बनाए गए थे। चुनाव में राज्य की 28.13 लाख जनता ने 259 उम्मीदवारों की किस्मत का फैसला किया। यह चुनाव 2023 का पहला चुनाव है। पूरी खबर पढ़ें...
3. नगालैंड-मेघालय में हिंदुत्व नहीं, स्थानीय मुद्दे हावी: नगालैंड में 80 में 75 प्रत्याशी ईसाई, मेघालय में तृणमूल के 56 में से 55
नागालैंड और मेघालय दोनों ही राज्य ईसाई बहुल हैं। मेघालय की आबादी में 75% ईसाई हैं। जबकि, नागालैंड में करीब 88% आबादी ईसाई धर्म को मानती है। क्षेत्रीय पार्टियां और कांग्रेस इन राज्यों में अपने पुराने तरीकों से वोटरों को साधने में जुटी हैं। वहीं, भाजपा की रणनीति इन राज्यों के लिए देश के अन्य राज्यों से काफी अलग है। पूरी खबर पढ़ें...
4. मेघालय BJP चीफ बोले- मैं बीफ खाता हूं:कहा- इस पर कोई पाबंदी नहीं
मेघालय में BJP के प्रदेशाध्यक्ष अर्नेस्ट मावरी ने कहा है कि वे बीफ खाते हैं और इससे उनकी पार्टी को कोई दिक्कत नहीं है। हफ्तेभर पहले मावरी ने न्यूज एजेंसी IANS को दिए इंटरव्यू में NPP से गठबंधन, गो मांस बैन और CAA जैसे मुद्दों पर बात की। इसी दौरान उन्होंने यह बयान दिया। पूरी खबर पढ़ें...